
	Παρουσίαση του βιβλίου
Ο Χαμένος Παράδεισος

Στης Κερύνειας τα βουνά

της Ελπίδας Ε. Γεωργίου 

στο Σπίτι της Κύπρου

Την Τετάρτη 31 Οκτωβρίου 2018 παρουσιάστηκε στο Σπίτι της Κύπρου, το μυθιστόρημα της Ελπίδας Ε. Γεωργίου, Ο Χαμένος Παράδεισος, Στης Κερύνειας τα βουνά.
Η συγγραφέας παρουσίασε το βιβλίο περιγράφοντας την ιστορία της ηρωίδας του βιβλίου και επισήμανε ότι «το έργο δίνει ανάγλυφα την εικόνα της εποχής των αυστηρών ηθών, της πατριαρχικής οικογένειας, αλλά συνάμα της χαράς στην καθημερινή ζωή της Κύπρου […]. Στο βιβλίο καταγράφηκαν αναμνήσεις και προσωπικά βιώματα. Ο έρωτας, η περιπέτεια και η Ιστορία, σμίγουν συναρπαστικά, μέσα από τις εναλλασσόμενες εικόνες και τους ζωηρούς διαλόγους. Οι ήρωες παίζουν στο έργο τη ‘δική μας’ ιστορία».

Αποσπάσματα από το βιβλίο διάβασαν οι Καθηγήτριες Αγγλικών, Ευτυχία Μιχαηλίδου και Αριστούλα Γιαλλουρίδου.

Η εκδήλωση πραγματοποιήθηκε με τη στήριξη των Πολιτιστικών Υπηρεσιών του Υπουργείου Παιδείας και Πολιτισμού της Κύπρου.

